Kęstutis Palionis

Kęstutis Palionis (1954 m. birželio 8 d. Seirijuose, Lazdijų rajonas – 2018 m. rugpjūčio 23 d.) – Lietuvos ir Prienų rajono savivaldybės politinis bei visuomenės veikėjas.

Biografija 
1980 m. baigė Šiaulių valstybinį pedagoginį institutą, dailės, braižybos ir technologijų mokytojas. 1995 m. Prienų rajono savivaldybės Stakliškių seniūnijos seniūnas, 2001 m. Alšininkų pagrindinės mokyklos, Stakliškių vidurinės mokyklos mokytojas, 2007–2011 m. Prienų rajono savivaldybės mero pavaduotojas, nuo 2011 m. liepos mėn. Prienų rajono savivaldybės administracijos direktoriaus pavaduotojas.

Tėvynės sąjungos Prienų rajono skyriaus narys, skyriaus pirmininkas.

1997–2000 m., 2001–2003 m., 2003–2007 m., 2007–2011 m. ir 2011 m. (atsistatydino paskirtas administracijos direktoriaus pavaduotoju) Prienų rajono savivaldybės tarybos narys.

Kaimo bendruomenės narys. Sutuoktinė Marija, vaikai Justina, Marius.

Palaidotas Pieštuvėnų kapinėse.

Lietuvos pedagogai
Lietuvos vicemerai
Prienų politikai
Lietuvos savivaldybių seniūnai